A weimari köztársaság alatt 1923 októbertől a puccsveszély ürügyén (v.ö. Müncheni sörpuccs) az újságot és a KPD-t betiltották, mely egészen 1924 márciusig volt érvényben. 1926-ban a lap kiadója, szerkesztősége és nyomdája a Karl Liebknecht-házba költözött, mely a KPD központi székháza volt abban az időben. 1928-tól a lapot rotációs nyomással állították elő, mely lehetővé tette a gyorsabb nyomást és a példányszám jelentős növelését. 1933. február 12-én előbb két hétre, majd február 27-től, A Reichstag felgyújtása napjától végleg betiltották, ettől fogva a lap illegálisan jelent meg. 1935-ben az üldöztetések miatt az újság kiadását áthelyezték Prágába, majd 1936 októberében Brüsszelbe, de a náci Németországban az illegális lap rendkívüli veszélyekkel járó terjesztését továbbra is folytatták. 1939 őszétől az újság kiadása teljesen abbamaradt.